Тема «Особенности работы учителя родного (татарского )языка и

литературы в русскоязычных группах». («Рус балаларына татар

теле укытуның үзенчәлекләре.”)

МБОУ «Лицей 110»

1 квалификацион категориясе

татар теле укытучысы

Садыкова Резеда Расиховна

Рус балаларына татар теле укытуның үзенчәлекләре.

**“Җир йөзендә иң зур байлык- кеше белән аралашу байлыгы.” А.Сент-Экзюпери.**  Татар телен дəүлəт теле буларак укытуның гомуми максаты — укучыларда коммуникатив компетенция (аралашу осталыгы) формалаштыру.

Рус балаларына татар телен укыту программасы һәм методикасы татар мәктәпәренекеннән аерылып тора. Анысы барыбызга да билгеле.

Татарстанның Мәгариф һәм фән министрлыгы рус балаларына татар теле укыту методикасын камилләштерә. Бүген без техника зур тизлек белән алга киткән заманда яшибез. Белем бирү өлкәсе дә моннан читтә калмады. Укытуда яңа методик алымнар, технологияләр кулланыла. Шуңа күрә бүгенге көндә укытучыдан бик күп нәрсә таләп ителә: үз фәнеңне бик яхшы белү, балаларны яратудан тыш, аларның фикерләү сәләтен үстерү, уку-танып белү эшчәнлеген оештыру, рухи һәм физик үсешен тәэмин итү. Татар телен чит тел буларак укытуда яңа технологияләрне куллану гамәли эштә төп урынны алып торырга тиеш.    Бүгенге көндә   “Үзенең дәресләрен ничек кызыклы,  мавыктыргыч итеп , ничек укучыларны үз дәресең белән кзыксындырырга, ничек итеп һәр укучыга уңыш ситуациясе булдыру  ”  турында уйланмаган бер генә укытучы да юктыр.

. Чөнки бүгенге укытуның төп максаты булып – иҗади фикерләүче, инициативалы, иҗтимагый тормышта актив катнашучы, белемле, ике дәүләт телендә һәм чит телләрдә дә иркен сөйләшеп аралашучы шәхес тәрбияләү.  
Уку материалын кабатлап, ятлап өйрәнүгә караганда, аралашу ситуацияләрендә сөйләм бурычына туры килгән лексик-грамматик материалны өйрәнүләре укучыларның мөстәкыйль сөйләшүе,тел өйрәтү өчен нәтиҗәле алым булып тора. Дәресләрдә аралашу ситуацияләре һәм ситуатив күнегүләр булырга тиеш.   
Рус телле балаларның татар телен үзләштерүендә, беренче планга сөйләм эшчәнлегенең барлык төрләрен формалаштыру һәм үстерү калланыла.

Рус телле балаларның татар телен укытуда коммуникатив принциплар кулланып эшләү зур урын алап тора.. Коммуникатив принцип телдән (тыңлап аңлау,сөйләү), язма (уку,язу), сөйләү формаларын бер-берсе белән тыгыз бәйли. Икетеллелек шартларында шулай ук информацион компьютер технологияләрен куллану татар телен, аның культурасын, татар халкының тарихын өйрәнүдә зур мөмкинлекләр ача,читтән торып экскурсияләрдә булу шартлары тудыра. Бу технологияне куллану укучыларда фән белән чынлап торып кызыксыну уята.

Телебезне өйрәнә башлауның мөһим баскычы - фонетика (авазлар системасын) үзләштерү. Һәр дәреснең оештыру өлешеннән соң фонетик күнегү үткәрелсә,нәтиҗә күренәчәк.

Татар телен чит тел буларак өйрәтүдә уеннардан файдалану кызыксынуны уята. Бу очракта коммуникатив уеннар алыштыргысыз күнегүләр булып тора, чөнки алар лексик – грамматик материалның үзләштерүенә китерә. Уен барышында ни кадәр сөйләм күнекмәләре күбрәк булса , нәтиҗә шулкадәр яхшырак була. Телне белү өчен телнең үзен түгел , ә тел ярдәмендә әйләнә- тирәне өйрәнергә кирәк. Уенны бер укучы белән генә түгел , ә парлап та , төркемләп тә уйнарга була.   
Аеруча грамматик уеннар баланы уйларга , эзләнергә өйрәтә, телләр белүнең тормышта кирәк булуын төшендерә. Мәсәлән:

“Сүз уйла” Бу уен татар теленә генә хас авазларны өйрәнгәндә уйналына.” Ә” авазына башланган яки шушы аваз булган сүзләрне кем күбрәк әйтә.  
“Капчыкта ниләр бар” Өстәлдә төрле әйберләр салынган кечкенә капчык ята . Укучылар чиратлап киләләр дә, капчыктан берәр әйбер алып, аның исемен , билгеләрен , кемнеке икәнлеген әйтәләр. Барысын да дөрес әйткән бала җиңүче була. Мәсәслән: Бу китап, яңа китап, матур китап,китап өстәлдә, китап укытучыныкы.  
  
 Рус телле балаларны татар теленә өйрәтүнең үзенә генә хас үзенчәлекләре бар.

Рус балаларына татар телен укыту коммуникатив нигездә һәм мондый принципларга таянып оештырыла :

-укытуның гамәли эшчәнлеккә юнәлтелгән булуы;

-актив сөйләшү- аралашу оештырып укыту;

-укучыларның яшь үзенчәлекләрен истә тоту;

-укучыларның үз ана теле үзенчәлекләрен исәпкә алу.

Рус балаларын татар теленә өйрәтүдә белем һәм күнекмәләр бирү- бербөтен процесс. Яңа материалны ятлау түгел, бәлки шуннан файдаланып, төрле сөйләм эшчәнлеген оештыру мөһим. Алдагы классларда өйрәнелгән укыту материалы киләсе классларда куллану сөйләмне устерүдә файда бирә.

Рус балаларына татар теленә өйрәтүне диалогик сөйләмнәрдән башлау кулайрак, чөнки сорау-җавап рәвешендә аралашу аларга җиңелрәк бирелә. Дәресләрнең төп максаты – балаларны ана теле булмаган телдә сөйләшергә өйрәтү, аларда бу телдә аралашу күнекмәләрен булдыру. Сөйләм телен үстерү юнәлешендәге эш сүз байлыгын арттырудан башлана.

Укучыларда телгә кызыксыну уятуда матбугат чаралары зур роль уйный. Мәсәлән,“Салават күпере” журналы татар балалары өчен генә түгел, рус телле укучылар өчен зур ярдәмче булып тора. Уку дәресләрендә журналда чыккан мәкаләләр белән танышу; әкиятләр, шигырьләр уку, төрле уеннарда катнашу укучыларның китап уку белән кызыксынуын арттыра, бәйләнешле сөйләм телен үстерергә ярдәм итә.

Рус телле балаларны татар теленә өйрәтүнең үзенә генә хас үзенчәлекләрнең берсе : уку, язу, аралашу күнекмәләре аша хаталарны булдырмау . Мәсәлән, укучының мөстәкыйль эшеннән соң хаталар өстендә эш оештыру. Рус телендә аралашучы баланың әлеге хатаны ни өчен ясаганлыгын ачыкларга кирәк. Башлангыч сыйныфлар өчен түбәндәге эш турләрен отышлы булырга тиеш:

1. Матур язу күнекмәләре.
2. Күчереп язу.
3. Күчереп язганны үзтикшерү (партадашының эшен уку да отышлы).
4. Сүзләрне иҗекләргә бүлеп язу.
5. Төшеп калган хәрефләрне куеп язу.
6. Сүзләрне күплек санда язу.

Халыкның телен аның мәдәниятеннән, тарихыннан аерып өйрәнеп булмый. Шуңа күрә уку материалына этнографик (Сабантуй бәйрәме, милли ашамлыклар, милли киемнәр) мәгълумәтләр, архитектура һәм мәдәният һәйкәлләре турында материаллар биреп була. Бу темаларны узганда рус халык бәйрәмнәре һәм йолалары белән чагыштырып, охшаш һәм аермалы якларын ачыклап, бәйрәмнәр турында мәгълүматлар биргә мөмкин.

Дәресне тормыш белән бәйләү, тормышта булган ситауцияләрне күрсәтү, баларны дөньяда бара торган вакыйгалар белән таныштыру- укытучының төп бурычы. Әгәр дә укытучы дәрестәге материалны җиңелдән авырракка, гадидән катлаулыга алып бара икән, укучы теманың авырлыгын да сизми.

Рус баласына укытучы татар телен  рус теле белән чагыштырып укытса, әлбәттә, укучылар темага тартыла, кызыксына һәм бирелгән тема буенча белем алырга омтыла.

Татар теленә өйрәтү, нинди генә технология куллансак та, татар мәдәниятенә, тарихына хөрмәтле караш формалаштыру; табигать, халык, культура, дин , толерантлык формалаштыру белән берлектә барырга тиеш.